# Fòrum Català pel Dret a l'Autodeterminació

El Fòrum Català pel Dret a l'Autodeterminació va ser una entitat que tenia com a objectiu principal esdevenir un òrgan de creació i difusió d'idees i de generació de debat públic al voltant del dret a l'autodeterminació i dels drets col·lectius. Va ser creada el 23 d'abril, diada de Sant Jordi, de l'any 2001.
L'organització va ser promoguda, arran de les conclusions del Tercer Congrés de Cultura Catalana (1999-2000), per Jordi Torra Oliveres, Raimon Escudé i Pladellorens, Carles Castellanos i Llorenç, Aureli Argemí i Roca i Jaume Renyer i Alimbau, que en va ser el president. Altres membres destacats de primera hora foren Isidre Llucià Sabarich, Eusebi Campdepadrós i Pucurull i Josep Romeu i Bisbe. L'associació es va organitzar en tres àmbits, el dels experts, el de les entitats, i el dels ciutadans adherits.
Durant el temps que va estar activa, l'entitat va difondre manifestos, cercant l'adhesió d'entitats, ajuntaments o particulars, i va organitzar xerrades i conferències, sovint amb la col·laboració d'altres entitats i amb participació de representats de diferents tendències polítiques. A partir de l'any 2002 va tenir un lloc web, focda.catalunyaonline.com. El gener de 2022 aquest domini continua registrat però està inactiu, sense cap lloc web associat. Segons les dades de l'Internet Archive, el lloc web va estar actiu entre els anys 2002 i 2011.

## Referències

* ↑ Eser, 2013, p. 296.
* ↑ Renyer et al., 2004, Contraportada.
* 1 2 «El Fòrum Català pel Dret a l'Autodeterminació (FOCDA) presenta la seva pàgina web». Vilaweb, 28-02-2002. [Consulta: 3 gener 2021].
* ↑ «Fallece el exconcejal y exdiputado Raimon Escudé i Pladellorens» (en castellà). Diari de Terrassa, 31-12-2018. [Consulta: 3 gener 2022].
* ↑ «Les Consultes sobre la Independència: reflexió després de la tempesta. Per Carles Castellanos, membre del MDT i del FOCDA.». Llibertat, 30-12-2009. [Consulta: 3 gener 2022].
* ↑ «30 anys sota la Constitució espanyola. Ja n’hi ha prou. Autodeterminació!». Llibertat, 24-11-2008. [Consulta: 3 gener 2022].
* ↑ Renyer, Jaume «Fòrum Català pel Dret a l’Autodeterminació (2001-2009)». Jaume Renyer per l'esquerra de la llibertat. Blocs de VilaWeb, 23-04-2019 [Consulta: 3 gener 2022].
* ↑ «Moció dels grups municipals EUiA, PSC, CiU i ERC que recull la proposta del Fòrum Català pel Dret a l’Autodeterminació i el CIEMEN relativa a l’adhesió al Manifest “Volem Catalunya a les Institucions Europees» (pdf). Ajuntament de Blanes, 25-02-2002. [Consulta: 3 gener 2022].
* ↑ Barrera i Puigví, Agustí «Arenys de Munt, 13 de setembre del 2009». Llibertat, 24-08-2019.
* ↑ «Se’ns ha girat feina…Quins són els reptes actual de l'Esquerra Independentista?». Llibertat, 26-12-2007. [Consulta: 3 gener 2022].
* ↑ «Whois Record for CatalunyaOnline.com» (en anglès). Domaintools, 02-01-2022. [Consulta: 3 gener 2022].
* ↑ «host focda.catalunyaonline.com» (en anglès). Internet Archive, 28-10-2021. [Consulta: 3 gener 2022].

## Bibliografia

* Renyer, Jaume; Argemí, Aureli; Aramburu, Martín; Bond, Ross; McCrone, David; MacInnes, John; Rosie, Michael; Tilmatine, Mohand; Garay, Jesus; Roy, Joan; Caruana, Peter; Sala-i-Martín, Xavier; Porta, Jordi; Castellanos, Carles; Llucià, Isidre; Escudé, Raimon; Torra, Jordi. El dret a l'autodeterminació avui. Edicions Proa, 2004. ISBN 978-8484377504.
* Eser, Patrick. Fragmentierte Nation – globalisierte Region? Der baskische und katalanische Nationalismus im Kontext von Globalisierung und europäischer Integration (en alemany). Bielefeld: Transcript Verlag, 2013. ISBN 978-3-8376-2344-4.